**Mór Városi Önkormányzat Képviselő-testületének**

**166/2016. (VI.29.) Kt.**

**határozata**

**parkfenntartási és zöldterület kezelési feladatok ellátásáról szóló megállapodás tárgyában**

Mór Városi Önkormányzat Képviselő-testület jóváhagyja a MÓR-HOLDING Kft.-vel kötendő, parkfenntartási és zöldterület kezelési feladatok ellátásáról szóló vállalkozási szerződést a mellékletben foglalt tartalommal.

A Képviselő-testület felhatalmazza a polgármestert a szerződés aláírására.

Határidő: 2016. 07.15.

Felelős: polgármester (Önkormányzati Iroda)

Fenyves Péter Dr. Pálla József

polgármester jegyző

1. melléklet a 166/2016. (VI.29.) Kt. határozathoz

**VÁLLALKOZÁSI SZERZŐDÉS**

**Mór Városi Önkormányzat** (8060 Mór, Szent István tér 6.), képviseletében Fenyves Péter polgármester (adószám: 15362106-2-07, KSH szám: 15362106-751132107), továbbiakban Megrendelő,

másrészről

a **MÓR-HOLDING Kft**. (székhely: 8060 Mór, Szent István tér 6. cégjegyzékszám: 07-09-026153 adószám: 25335299-2-07 ; képviseletében: Kovács Gábor ügyvezető), továbbiakban Vállalkozó

között az alulírott helyen és időben az alábbi feltételekkel.

1. Szerződés tárgya: Mór közterületén a jelen szerződésben meghatározott területen, gyakorisággal és módon zöldfelületek fenntartása, ápolása.

2. Műszaki leírás

A zöldfelületek fenntartásával és ápolásával elvégzendő feladatokra vonatkozó jegyzéket („A területenként elvégzendő feladatok jegyzéke”) és leírását („A területenként elvégzendő feladatok jegyzéke – Szöveges kiegészítés”) a jelen szerződés 1/A. és 1/B. számú mellékletei, a Mór közterületének zöldfelület kimutatását területenként („Zöldfelület kimutatás”) a 2. számú melléklet tartalmazza. (Az 1/A., 1/B. és 2. számú mellékletek a továbbiakban együttesen „Műszaki leírás”.)

3. A szerződés tárgyát képező munkák és azok díjai (a díjak ÁFA-val együtt értendők):

Az egyes munkákra vonatkozó díjakat területcsoportonkénti bontásban a jelen szerződés 3. számú melléklete tartalmazza.

A Vállalkozó a szerződés tárgyát képező valamennyi munkát a saját költségén köteles elvégezni. Ennek megfelelően a fenti díjak a szerződés tárgyát képező munkák megvalósításához szükséges valamennyi költséget és díját tartalmazzák.

Azon munkáknál, ahol kertészeti hulladék, vagy egyéb szemét keletkezik, a munkadíj a hulladék, illetve szemét elszállításának (lerakódíjat is figyelembe vevő) díjával együttesen értendő.

A szerződés tárgyát képező munkákra vonatkozóan a költségek teljes viselése alól kivételt képeznek az alábbi anyagok és növények anyagárai:

- a munka során felhasználandó föld és murva anyagára,

- az elültetendő egy- és kétnyári virágpalánták anyagára, és

- az esetlegesen szállítandó fa és cserje anyagára,

melyeknek viselését a Megrendelő vállalja.

4. A szerződés időtartama

A jelen szerződés 2016. június 1. napján lép hatályba és határozatlan időre szól.

5. A Vállalkozó teljesítéssel kapcsolatos kötelezettségei és jogai

5.1. A Vállalkozó köteles a megrendelt munkát első osztályú minőségben, a Műszaki leírásban meghatározottak szerint a Megrendelő által közölt, területkategóriánként megadott ütemezés szerint, illetve egyedi megrendelő lapon meghatározott tartalommal és határidőre elvégezni.

A Vállalkozó a Műszaki Leírás szerinti munkát csak a Megrendelő által – a Műszaki Leírásban, az Ütemezésben, illetve a Megrendelő lapon - meghatározott helyszíneken, időpontban és tartalommal jogosult elvégezni.

5.2. A Vállalkozó köteles a megrendelt munkafolyamatokat oly módon megszervezni és elvégezni, hogy az értelemszerűen összetartozó területegységeken a munkafolyamatok elvégzése egyidejűleg történjen.

5.3. A Vállalkozó köteles a Megrendelő által megjelölt időpontra kitűzött egyeztetéseken és munkaterület bejárásokon részt venni, valamint a jelen szerződés tárgyát képező munkákkal kapcsolatban a Megrendelő által kért tájékoztatást és felvilágosítást haladéktalanul megadni.

Ha a munkavégzés fontossága indokolja, illetőleg a Megrendelő az Ütemezésben vagy a Megrendelő Lapon előzetesen kéri, vagy Műszaki Leírás egyébként úgy rendelkezik, a Vállalkozó – az előző bekezdésben meghatározott tájékoztatási kötelezettségen túl - a munka megkezdéséről, előrehaladásáról és befejezéséről a Megrendelő kijelölt képviselőjét telefon útján haladéktalanul tájékoztatni köteles.

5.4. A Vállalkozó köteles a munkavégzés során összegyűjtött valamennyi hulladék/szemét elszállításáról és legális hulladék lerakóhelyen történő elhelyezéséről – kivéve, ha Műszaki Leírás, illetve a Megrendelő az Ütemezésben vagy a Megrendelő lapon más határidőt határoz meg - még a munkavégzés napján gondoskodni. A legális hulladék lerakóhelyen történő elhelyezését a Vállalkozó – a vonatkozó számla benyújtásakor - köteles dokumentálni.

A Vállalkozó a munkavégzés során összegyűjtött hulladék/szemét elszállítását és elhelyezését a mindenkor hatályos környezetvédelmi jogszabályok és egyéb szabályozók rendelkezései szerint köteles elvégezni.

A Vállalkozó a munkavégzés tervezése és végrehajtása során mindenkor a hatályos környezetvédelmi jogszabályok és egyéb szabályozók rendelkezéseinek figyelembe vételével köteles eljárni.

5.5. A Vállalkozó kötelezettsége – ha a munkavégzéshez szükséges - a munkaterület biztonságos elzárása és környezetének rendben tartása, esetleges őrzése, valamint a szükséges figyelmeztető jelzések elhelyezése a vonatkozó hatályos jogszabályok figyelembe vételével.

5.6. A Vállalkozó köteles a Zöldfelület kimutatás mellékletben közölt parknyilvántartási adatok változását haladéktalanul a Megrendelő tudomására hozni.

5.7. A munka elvégzésének akadályoztatása esetén (pl. közműmunkálatok miatti területbontások, tulajdonviszonyok változása, stb.) a Vállalkozó haladéktalanul köteles az akadályoztatás tényét és milyenségét a Megrendelő képviselőjének bejelenteni és a parknyilvántartási adatokban történt változást haladéktalanul a Megrendelő tudomására hozni.

5.8. A Vállalkozó köteles a munkavégzést úgy megszervezni, hogy biztosítsa a munka gazdaságos és gyors befejezését.

5.9. A Vállalkozó alvállalkozó igénybevételére jogosult. A Vállalkozó az igénybe vett alvállalkozó tevékenységéért úgy felel, mintha a munkát saját maga végezné.

5.10 A Vállalkozó kijelenti, hogy minden a munkavégzéshez szükséges személyi, tárgyi és pénzügyi feltétel a rendelkezésére áll.

5.11. A Vállalkozó vállalja, hogy a jelen szerződés tárgyát képező munkákat - a jelen szerződés teljes időtartama alatt - a szerződésszerű teljesítéshez, valamint a hatályos jogszabályoknak és a Műszaki Leírásban foglalt, illetve kötelezően alkalmazandó egyéb előírásoknak a megfelelő teljesítéséhez szükséges személyi- és eszközállománnyal végzi. A Vállalkozó kijelenti, hogy a jelen szerződés tárgyát képező, szakképesítéshez kötött munkákat kizárólag megfelelő képzettségű személyekkel végezteti.

5.12 A Vállalkozó vállalja, hogy a jelen szerződés tárgyát képező tevékenységeket - a jelen szerződés teljes időtartama alatt - az adott tevékenységre vonatkozó hatályos jogszabályok és a Műszaki Leírásban foglalt, illetve kötelezően alkalmazandó egyéb előírások maradéktalan betartásával végzi.

6. A szerződés tárgyát képező munkák megrendelése

A Megrendelő a jelen szerződés tárgyát képező munkákat az Ütemezés adatlap, illetve a Megrendelő lap kiállításával és a Vállalkozó részére elektronikus úton történő megküldésével, illetőleg személyesen történő átadásával rendeli meg. Sürgős esetben a Megrendelő azonnali munkavégzést is előírhat, ez esetben a megrendelés telefon útján is történhet.

A megrendelés átvételéről/tudomásul vételéről a Vállalkozó haladéktalanul köteles a Megrendelő részére visszaigazolást küldeni/átadni. A visszaigazolás az Ütemezés, illetve a Megrendelő lap Vállalkozó általi aláírásával és a Megrendelő részére elektronikus úton történő megküldésével vagy személyesen történő átadásával történik.

Telefon útján történő megrendelés esetén is haladéktalanul visszaigazolást kell küldeni Megrendelő részére a megrendelés tudomásul vételéről; ez esetben a visszaigazolásnak tartalmaznia kell a megrendelés tárgyát/meghatározását és az előírt teljesítési határidőt.

7. Az elvégzett munka dokumentálása, ellenőrzés

7.1. Vállalkozó képviselője köteles a Megrendelő részére heti jelentést készíteni és a tárgyhetet követő első munkanapon legkésőbb reggel 08:00 óráig a Megrendelőhöz elektronikus úton eljuttatni. A heti jelentésnek tartalmaznia kell a heti munkavégzés alábbi legfontosabb adatait:

* a munka megnevezése,
* a munka helyszíne (a Zöldfelület Kimutatás elnevezésű dokumentum szerint a területcsoport és helyszín megjelölésével),
* az akadályoztatás esetén az akadályoztatás tényét, az akadályoztatás pontos helyszínének és milyenségének megjelölésével,
* akadályoztatás vagy nem megfelelő teljesítés esetén pótlólagosan elvégzett munkát elkülönítetten, a fentiek szerint.

7.2. A Vállalkozó köteles havi rendszereséggel Felmérési naplót készíteni, mely a területkategóriánként feltüntetett tételes mennyiségi elszámolást tartalmazza.

7.3. A Megrendelő jogosult a munkavégzést bármely időpontban egyedül is ellenőrizni. A Megrendelő nevében ellenőrzésre jogosult személy(eke)t a jelen szerződés 15. pontja tartalmazza. Az ellenőrzésre jogosult személy(ek) körében bekövetkező változás(oka)t a Megrendelő írásban haladéktalanul közli a Vállalkozóval.

Közös ellenőrzésre a felek által előzetesen egyeztetett időpontban kerülhet sor.

Az ellenőrzésről Ellenőrzési Napló készül. Az Ellenőrzési Napló magában foglalja:

* az ellenőrzött munkát,
* a teljesítések és a késedelmes és/vagy kifogásolt teljesítések leírását,
* a kifogásolt teljesítések pótlólagos, megfelelő minőségben történő teljesítésének határidejét.

8. Az elvégzett munka elszámolása

8.1. Az elvégzett munka elszámolása a Megrendelő által szerződésszerűen teljesítettnek elfogadott teljesítményadatok alapulvételével, a Felmérési Naplóban feltüntetett tételes mennyiség szerinti elszámolás szerint, havonta történik.

A Felmérési Napló megfelelő lapjait a Vállalkozó köteles a számlához csatolni. A Vállalkozó kifejezetten tudomásul veszi, hogy a Felmérési Napló megfelelő lapjainak számlához történő csatolásának elmulasztása esetén a Megrendelő a számlát nem veszi át, illetve postai úton megküldött számla esetén nem minősül átvettnek.

8.2. A Megrendelő az esedékes vállalkozói díjat a Vállalkozó fentiek szerinti elkészített és átadott számlájának átvételétől számított 30 napon belül átutalással teljesíti.

9. Felelősség a nem szerződésszerű teljesítésért

9.1. A jelen szerződés tárgyát képező munkák késedelmes teljesítése, illetve nemteljesítése esetén a Megrendelő a megrendelt tevékenység bruttó ára 0,1 %-ának megfelelő mértékű késedelmi, és a megrendelt tevékenység bruttó ára 5 %-ának megfelelő mértékű meghiúsulási kötbért érvényesíthet. A Megrendelő az érvényesíthető kötbér összegét az esedékes vállalkozói díjba beszámíthatja.

9.2. A késedelmes teljesítés esetére kikötött kötbér megfizetése a Vállalkozót a teljesítés alól nem mentesíti.

A nemteljesítés esetére kikötött kötbér érvényesítése esetén a Megrendelő teljesítést nem követelhet.

9.3. A Vállalkozó nemteljesítése esetén, ha a nem teljesített munkát/munkarészt a Vállalkozó a Megrendelő felszólítása ellenére sem végzi el a felszólításban meghatározott ésszerű határidőn belül, a Megrendelő jogosult az adott munkát/munkarészt mással elvégeztetni. Amennyiben a nem teljesített munka/munkarész mással történő kijavításának/elvégzésének költségeit a nemteljesítés esetére a Megrendelő által érvényesített kötbér összege nem fedezi, a Megrendelő jogosult a megfizetett kötbér összegét meghaladó költségeinek érvényesítésére is.

9.4. A fentiek szerinti kötbért a Megrendelő akkor is érvényesítheti, ha kára nem merült fel.

A Megrendelő érvényesítheti a kötbér összegét meghaladó vagyoni és nem vagyoni kárát, valamint a szerződésszegésből eredő egyéb jogait is. A szerződésszegéssel okozott kárának megtérítését a Megrendelő akkor is követelheti, ha a kötbérigényét nem érvényesítette.

10. A Vállalkozó felelősséggel tartozik a hatályos munkaügyi, munka-, tűz- és egészségvédelmi, valamint biztonságtechnikai előírások betartásáért. A Vállalkozó kijelenti, hogy a jelen szerződés teljes időtartama alatt munkaügyi, munka-, tűz- és egészségvédelmi, valamint biztonságtechnikai szempontból teljes körűen felelősséget vállal a tárgyi szolgáltatással/munkával összefüggő tevékenységéből eredő, harmadik személyeknek okozott valamennyi személyi és vagyoni kárért.

A Vállalkozó kijelenti, hogy a jelen szerződés teljes időtartama alatt a szerződés tárgyát képező szolgáltatásokra vonatkozóan felelősségbiztosítással rendelkezik.

11. A szerződés módosítása

A szerződő felek jelen szerződést közös megegyezéssel módosíthatják.

12 A szerződés felmondása

12.1 A felek jelen szerződést 30 napos felmondási idővel rendes felmondás útján megszüntethetik.

12.2 Ha a Vállalkozó a nemteljesített vagy nem szerződésszerűen teljesített munkát/munkarészt a Megrendelő ismételt felszólítására sem teljesíti – az ismételt felszólításban közölt ésszerű határidőn belül – szerződésszerűen, a Megrendelő jogosult a jelen szerződést azonnali hatállyal felmondani.

13. A Vállalkozó részéről a munka elvégzéséért felelős, kapcsolattartó személy:

név: Bánki Zsolt

beosztás: parkfenntartási csoportvezető

mobiltelefon: +36301802124

A Megrendelő részéről a szerződés tárgyát képező munkák megrendelésére, átvételére és ellenőrzésére, valamint a Vállalkozóval történő kapcsolattartásra kijelölt személy:

név: Békési László

beosztás: városgondnok

mobiltelefon: +36302373186

A jogosult személy(ek) körében bekövetkező változás(oka)t a felek írásban, haladéktalanul kötelesek közölni egymással.

14. A szerződő felek a jelen szerződés teljesítése kapcsán felmerülő jogvitáikat megkísérlik tárgyalások útján rendezni. Ennek eredménytelensége esetén a Polgári Perrendtartás szabályai irányadóak.

15. Jelen szerződésben nem szabályozott kérdésekben a Polgári Törvénykönyv és a vonatkozó jogszabályok rendelkezéseit kell alkalmazni.

Mór, 2016. június …. Mór. 2016. június ….

|  |  |  |  |
| --- | --- | --- | --- |
|  |  | |  |
| ……………………….......………. **Mór Városi Önkormányzat**  képviseli: Fenyves Péter  polgármester  Megrendelő | | ……………………….......………. **MÓR-HOLDING Kft.**  Kovács Gábor ügyvezető  Vállalkozó | |

Mór, 2016. június …. Mór. 2016. június ….

Jogi ellenjegyző: Pénzügyi ellenjegyző:

………………………………… ………..……………………………….

Dr. Pálla József Frey Attiláné

jegyző Költségvetési és Adóügyi Irodavezető

**Mellékletek:**

1/A. melléklet: Területkategóriánként elvégzendő feladatok jegyzéke

1/B. melléklet: Területkategóriánként elvégzendő feladatok jegyzéke – Szöveges kiegészítés

2. melléklet: Zöldfelület kimutatás

- Területcsoportonkénti összesítő

- Területcsoportonkénti részletes zöldfelület kimutatás

3. melléklet: Részletes díjtáblázat - területcsoportonként

***1/A. melléklete***

**TERÜLETKATEGÓRIÁNKÉNT ELVÉGZENDŐ FELADATOK**

|  |  |  |
| --- | --- | --- |
| **SZÁM** | | **MUNKA MEGNEVEZÉSE** |
| 1. | | Gyepfelületek, kőlap (ha gyepként kell fenntartani), zöldbeton, rendezetlen terület, föld fenntartása |
| 1.1 | | Gyep gépi kaszálása 5cm-es tarlóra sík terepen szegélynyírással, rézsűnyírással |
| 1.2. | | Gyep kézi kaszálása sík terepen 10cm-es fűmagasság felett 4cm-es tarlóra szegélynyírással, rézsűnyírással |
| 1.3. | | Kaszálék összegyűjtése, gépkocsira rakása, szállítása, szemétlerakói díjjal   * kiemelt területen kaszálással egy menetben önfelszedő fűnyíróval * belterjes területen kaszálással egy menetben * külterjes területen két napon belül |
| 1.4. | | Gyep tavaszi levegőztető gereblyézése |
| 1.5. | Gyep takarítása kézzel nagyobb szemetek összeszedésével, szemét elszállításával,   * kiemelt területcsoporton   hetente három alkalommal   * belterjes területcsoporton hetente két alkalommal, * külterjes területcsoporton kéthetente egy alkalommal | |
| 1.6. | Őszi lomb gereblyézése, belső mozgatása, lomb elszállításával | |

|  |  |
| --- | --- |
| **SZÁM** | **MUNKA MEGNEVEZÉSE** |
| 2. | Cserjefelületek fenntartása |
| 2.1. | Cserje fenntartó metszése nyesedék elszállításával, gereblyézéssel |
| 2.2. | Cserje ifjító metszése nyesedék elszállításával, gereblyézéssel |
| 2.3. | Sövénynyírás nyesedék elszállításával, gereblyézéssel |
| 2.4. | Cserje és sövény kapálása 10 cm mélyen kertészeti hulladék elszállításával, az őszi beásása utáni rögök elgereblyézésével, minden alkalommal síkfelület kialakításával, a cserjeágyás és a sövény szegélyének kiigazításával |
| 2.5. | Őszi lomb gereblyézése cserje- és sövényfelületeken |
| 2.6. | Cserje és sövény takarítása kézzel nagyobb szemetek összeszedésével, szemét elszállításával |
| 2.7. | Cserje és sövény őszi beásása a kialakított teljes felületen szegélyig |

|  |  |
| --- | --- |
| **SZÁM** | **MUNKA MEGNEVEZÉSE** |
| 3. | Parkfák fenntartása |
| 3.1. | Fatányér kapálása, gereblyézése kertészeti hulladék elszállításával ültetés után öt évig |
| 3.2. | Víztányér készítése ültetés után öt évig |
| 3.3. | Sarjazás nyesedék elszállításával |
| 3.4. | 680 db. Celtis zöld metszése |
| 3.5. | 680 db. Celtis kopaszra metszése |

|  |  |
| --- | --- |
| **SZÁM** | **MUNKA MEGNEVEZÉSE** |
| 4. | Rózsafelületek fenntartása |
| 4.1. | Rózsa tavaszi nyitása az őszi beásás utáni rögök elgereblyézésével |
| 4.2. | Rózsa ifjító metszése nyesedék elszállításával |
| 4.3. | Elvirágzott növényi részek levágása, vadalás, nyesedék elszállításával |
| 4.4. | Rózsa kapálása 10 cm-es mélységben, minden alkalommal sík felület kialakításával, az ágyás szegélyének kiigazításával, kertészeti hulladék elszállításával |
| 4.5. | Rózsa takarása és az ágyás felásása szegélyig |
| 4.6. | Őszi lomb gereblyézése, elszállítása elhelyezéssel |
| 4.7. | Rózsa takarítása kézzel, nagyobb szemetek összeszedésével, szemét elszállításával hetente egy alkalommal |

|  |  |
| --- | --- |
| **SZÁM** | **MUNKA MEGNEVEZÉSE** |
| 5. | Virágágyak fenntartása |
| 5.1. | Kézi ásás |
| 5.1.1. | Egynyári virággal beültetett ágyások kézi ásása |
| 5.1.2. | Kétnyári virággal beültetett ágyások kézi ásása |
| 5.2. | Virágágy készítése, gereblyézés, rögaprózás |
| 5.2.1. | Egynyári virággal beültetett ágyásokban |
| 5.2.2. | Kétnyári virággal beültetett ágyásokban |
| 5.3. | Palántaültetés beöntözéssel a palánta (egy- és kétnyári) helyszínre szállításával a város területén elhelyezkedő kertészeti teleptől a kiültetés helyéig |
| 5.3.1. | Virágágyásba |
| 5.4. | Gyomlálás |
| 5.4.1. | Egynyári virággal beültetett ágyásokban |
| 5.4.2. | Kétnyári virággal beültetett ágyásokban |
| 5.5. | Virágágyak kiszedése palánták összegyűjtésével, elszállításával, zöldhulladék elhelyezésével |
| 5.5.1. | Egynyári virággal beültetett ágyásokban, ősszel az üresen maradt virágágyak felületének elgereblyézésével |
| 5.5.2. | Kétnyári virággal beültetett ágyásokban |
| 5.6. | Kapálás |
| 5.6.1. | Egynyári virággal beültetett ágyásokban |
| 5.6.2. | Kétnyári virággal beültetett ágyásokban |
| 5.6.3. | Üresen maradt virágágyásokban |
| 5.7. | Elvirágzott egynyári növényi részek eltávolítása |
| 5.8 | Takarítás kézzel, nagyobb szemetek összeszedésével, szemét elszállításával, elhelyezésével |

|  |  |
| --- | --- |
| **SZÁM** | **MUNKA MEGNEVEZÉSE** |
| 6. | Nem szilárd burkolatok –murva, kőlap, díszburkolat (ha hézagait kell kapálni), gyöngykavics, zúzott kő, salak – fenntartása |
| 6.1. | Gyom sarabolása kertészeti hulladék elszállításával |
| 6.2. | Gereblyézés |
| 6.3. | Díszburkolat gyommentesítése, hulladék elszállításával |
| 6.4. | Őszi lombtakarítás |
| 6.5. | Nem szilárd burkolatok takarítása kézzel, nagyobb szemetek összeszedésével, szemét elszállításával hetente egy alkalommal |
| 7. | Seprés |
| 7.1. | Burkolatok |
| 7.2. | Játszóterek burkolata (murva, gumi, díszburkolat) heti egy alkalommal |
| 8. | Játszóterek fenntartása |
| 8.1. | Ütéscsillapító homokburkolatok lazítása, kapálása |
| 8.2. | Homokozókban lévő homok lazítása (ásás 25 cm mélyen) |
| 9. | Öntözés (szükség szerint, megrendelés alapján) |
| 9.1. | Fa |
| 9.2. | Cserje |
| 9.3. | Fű |
| 9.4. | Virágágy |
| 9.5. | Dézsás növények |

***1/B. melléklete***

**TERÜLETKATEGÓRIÁNKÉNT ELVÉGZENDŐ FELADATOK**

Szöveges kiegészítés

1. Gyepfelületek fenntartása:
   * kiemelt területen a nyírással egy menetben, önfelszedő fűnyíróval kell a kaszálékot összegyűjteni és elszállítani;
   * belterjes területen a kaszálékot a nyírás napján kell összegyűjteni és elszállítani;
   * az árajánlatot úgy kell összeállítani, hogy a kiemelten kezelendő területeken +2, a belterjesen kezelendőn +1, a külterjesen kezelendő területeken +1 opcionális tételként megrendelt kaszálást és gyűjtést a részletes díjtáblázat 1.1 és 1.3 feladatok elvégzésére adott áron kell elvégezni;
   * belterjes területen 10 nap alatt kell a területen a fűnyírást és gyűjtést elvégezni; kiemelt területen 3 nap alatt; külterjes területen 9 nap alatt (a belterjes és a külterjes területre vonatkozóan meghatározott 10 illetve 9 napos határidőbe a szombat igen, a vasárnap nem számít bele)
   * szegélynyírást a kaszálás napján kell elvégezni;
   * szegélynyírás: a fűfelület és a mellette levő burkolat (murva, aszfalt, föld, stb.) találkozásánál a fűfelület szélének szabályos formában történő levágása;
   * járdára, úttestre kerülő kaszálék összetakarítását a kaszálással egy menetben kell elvégezni;
   * kaszáláskor a fűfelületben álló fák, cserjék törzse nem sérülhet; szállítójármű kerekei által okozott területrongálás esetén az érintett területet helyre kell állítani, a sérülés miatt elpusztult fák és cserjék pótlását a kivitelező soron kívül elvégzi, vagy az Önkormányzat a kivitelező költségére elvégezteti;
   * Időjárási szélsőségek – extrém szárasság vagy extrém csapadék – esetén az ütemtervben meghatározott kaszálások az ütemtervhez képest legfeljebb 2 héttel előrébb vagy hátrébb tolhatók a megbízó rendelkezése szerint.
   * A parlagfű irtása, kaszálása valamennyi területen kötelező, amely az ütemezett kaszálások és fűnyírások keretén belül valósul meg.
   * A zöldhulladék elhelyezéséről a kivitelező gondoskodik az érvényben lévő törvények és rendeletek előírásai szerint.
   1. Tavaszi levegőztető gereblyézés:
   * kertészeti hulladék elszállítása a munkavégzés napján.
   1. Szemétszedés:
   * a szemétszedést a kiemelt és belterjes területeken 1300 óráig el kell végezni;
   * kiemelt területen heti 3, belterjes területeken heti 2 alkalommal;
   * szemetet a lakossági hulladékgyűjtő edényekbe tilos elhelyezni;
   * amennyiben a szemétszedés zsákba történik és az a területen marad, azt az adott napon1300 óráig el kell szállítani;
   * külterjes területen kéthetente 1 alkalommal történő szemétszedés időpontja a második hét utolsó munkanapja, illetve eső esetén a rákövetkező munkanap; az összegyűjtött szemét elszállítása a gyűjtés napján;
   * A zöldterületek fenntartó jellegű takarítása (szemétszedés) során 0,05 m3/1000 m2/alkalom gyűjtött hulladék mennyiséget lehet tervezni valamennyi terület kategóriában.
   * A hulladék elhelyezéséről a kivitelező gondoskodik az érvényben lévő törvények és rendeletek előírásai szerint.
   1. Lombgyűjtés:
   * az összegyűjtött lombot a gyűjtés napján el kell szállítani;
   * a gyűjtés során a járdára, úttestre kerülő kertészeti hulladékot a gyűjtéssel egy menetben össze kell gyűjteni és el kell szállítani.
   * Az őszi lombgereblyézés és lombszállítás időszaka október 20.-november 30., a tavaszi lombgereblyézés és lombszállítás időszaka március 1.- és március 31. valamennyi területen.
   * Az összegyűjtött szemét, lomb, gally égetése Mór területén tilos, azok elhelyezésére – más irányú, jogilag nem kizárt hasznosítás esetét kivéve, pl. komposztálás – engedélyezett hulladéklerakó telepen van lehetőség, díjfizetés mellett, amelynek összege a vállalkozót terheli.
   * szállítójármű kerekei által okozott területrongálás esetén az érintett területet helyre kell állítani;
2. Cserjefelületek fenntartása:
   * metszés során a nyesedéket a metszéssel egy menetben össze kell gyűjteni a járdára és az úttestre kerülő kertészeti hulladékkal együtt, és a metszés napján el kell szállítani;
   * az adott növény fejlődési jellegének megfelelően, a növény igényének megfelelő metszést kell alkalmazni;
   * kapáláskor, lombgyűjtéskor a kertészeti hulladékot a kapálás illetve lombgyűjtés napján el kell szállítani;
   * a járdára és az úttestre kerülő kertészeti hulladékot a kapálással, lombgyűjtéssel egy menetben össze kell takarítani;
   * a szemétszedést 1300 óráig el kell végezni;
   * szemetet a lakossági hulladékgyűjtő edényekbe tilos elhelyezni;
   * amennyiben a szemétszedés zsákba történik és az a területen marad, azt az adott napon 1300 óráig el kell szállítani;
   * cserjeágyakban és a sövényeknél az egyes növények beásása mellett az egész ágyást illetve az egész sövény talaját fel kell ásni.
3. Parkfák fenntartása:
   * kertészeti hulladék elszállítása a munkavégzés napján;
   * fák tányérozását a kaszálási művelet előtt kell elvégezni a fák kérgének védelme érdekében.
   * A Celtisek kopaszmetszését legkésőbb március 30.-ig kell elvégezni.
4. Rózsafelületek fenntartása:
   * elvirágzott részek elszállítása a munkavégzés napján;
   * metszéskor a nyesedék összegyűjtése a metszéssel egy menetben, elszállítás a munkavégzés napján;
   * lombgyűjtéskor az összegyűjtött lombot a gyűjtés napján el kell szállítani;
   * a járdára, úttestre kerülő kertészeti hulladékot a munkavégzéssel egy menetben össze kell takarítani;
   * a szemétszedést 1300 óráig el kell végezni;
   * amennyiben a szemétszedés zsákba történik és az a területen marad, azt 1300 óráig el kell szállítani;
   * beásás során a rózsatövek beásása mellett az ágyás széléig el kell végezni a felásást;
5. Virágágy fenntartása:
   * tervezett beültetendő egynyári: kb. 13.000 db;
   * tervezett beültetendő kétnyári: kb. 3.000 db;
   * az ősszel üresen maradó ágyásokat az egynyári beültetéséig gyommentesen kell tartani;
   * az egynyári palánták beültetését követően elszámolást kell végezni a ténylegesen elültetésre kerülő mennyiségeket és felületeket illetően;
   * virágpalántákat Megrendelő biztosítja;
   * virágültetést követően az ágyást be kell öntözni, melynek költségét az egységárba be kell tervezni;
   * a társasházak előtti közterületeken a virágágyak a lakók által kialakított kiskerteket jelentik, melyeket ők is gondoznak, azonban a feltüntetett nagyságú területeken a szemétszedést a nyertes pályázónak kell elvégezni. Városgondnokság a lakók illetve a fenntartó jelzése alapján külön megrendelést adhat a többi munkafolyamat elvégzésére, ha a lakók az általuk kialakított ágyás gondozását nem végzik el.
6. Nem szilárd burkolatok fenntartása:
   * gyommentesítését sarabolással kell elvégezni;
   * kémiai úton történő gyommentesítés a tevékenységre vonatkozó előírások maradéktalan betartása mellett, a helyi ÁNTSZ-től beszerzett engedéllyel, hozzájárulással lehetséges;
   * a gyommentesítés napján a kertészeti hulladékot össze kell gyűjteni és ugyanazon a napon el kell szállítani;
   * kémiai kezelés során a leszáradt növényi részeket a megadott határidő napjáig a kezelt területről össze kell gyűjteni és el kell szállítani;
   * a murvás felületek és a hozzá csatlakozó burkolatok találkozásánál a murva szélének határozott vonalat kell adni => gyepszélvágás;
   * a szemétszedést 1300 óráig el kell végezni;
   * amennyiben a szemétszedés zsákba történik és az a területen marad, azt az adott napon1300 óráig el kell szállítani;
   * szemetet a lakossági hulladékgyűjtő edényekbe tilos elhelyezni;
7. Seprés
   * A városban található játszóterek burkolata alatt az adott játszótér egész területén található murvát, gumiburkolatot, díszburkolatot értjük; az egész felületen kell a söprést elvégezni heti 1 alkalommal, az év során 52 alkalommal az összesöpört hulladék elszállításával reggel 900 óráig.
8. Homokozók fenntartása:
   * A homokozókat április–május–június-július-augusztus-szeptember hónapban 1-1 alkalommal 25 cm mélyen kell felásni;
   * az ásás során a homokban található idegen anyagot ki kell szedni és a felásás napján el kell szállítani.
   * A homokozók fenntartó jellegű takarításának gyakorisága a környező zöldterület takarításának gyakoriságával azonos
   * Az ütéscsillapító homokfelületek kapálását, a homokban található idegen anyagok kiszedését a homokozók ásásával egyidőben kell végezni.
9. Öntözés: (külön megrendelés alapján)
   * kijuttatandó vízmennyiség:

- fa, cserje: 50 l/alkalom/db-m2 (2fm sövény=

1m2 cserje felület

- virágfelület: 20 l/m2

* + évente tervezett öntözendő fa: kb. 80db ;
  + évente tervezett öntözendő cserje: kb. 2300 db;
  + évente tervezett öntözendő virág: kb. 13.000 db.
  + virágágyak öntözésekor a növények védelme érdekében megfelelő szórófejjel kell az öntözőcsövet ellátni;
  + a burkolt felületek védelme érdekében a virágágyak megközelítésekor a burkolat jellege és annak teherbírása szerint kell az öntözésbe bevonni kívánt öntözőautót kiválasztani;
  + öntözést az összes tervezetten beültetett virágágy esetében 24 óra alatt el kell végezni; ez időjárási helyzettől függően folyamatos munkavégzést is jelenthet adott esetben a hét illetve a hónap során; fák, cserjék esetén a megrendelést követő naptól 48 órán belül illetve a megrendelőben szereplő határideig el kell végezni; öntözést úgy kell szervezni, hogy a munkavégzés során a lakók nyugalmát zavarni nem lehet;
  + öntözéshez csak legális helyről lehet vizet vételezni;

1. Egyéb (külön megrendelés esetén):
   * szállítás lerakóhelyi díjjal együtt (illegálisan kihelyezett kommunális- és zöldhulladék elszállítása felrakással együtt)
   * szállítás lerakóhelyi díj nélkül (termőföld, murva, növény szállítása fel és lerakással anyagár nélkül)
   * homokkiszedés géppel, a homok felrakásával, legális helyen történő elhelyezéssel, lerakóhelyi díjjal;
   * homokozó gépi feltöltése homokkal, a homok anyagárával, szállítási díjjal;
   * nehezen megközelíthető homokozó feltöltésekor illetve kiszedésekor szükségszerű kézi munkavégzés; téli időszakban örökzöldek hótól való tehermentesítése; viharkár elhárítás esetén letörött gallyak, ágak összeszedése; terület takarítása; zászlókihelyezés; rendezvények alatti és utáni takarítás során kézi szemétszedés; stb.- rezsi óradíjban elszámolható munkák
   * fatányér kapálása: a fák törzsének kerülete mentén gyommentesítés
   * víztányér készítése: nyári időszakban locsoláshoz fák törzsének kerülete mentén víztartó „medence” készítése
   * sarjazás: fák gyökerei hajtásainak levágása, vízhajtások eltávolítása
   * parkfák állapotfelmérése: szakértői vélemény készítése parkfák kivágásának indokoltságáról

A nyertes ajánlattevő feladata a munkafolyamatok oly módon történő megszervezése, hogy az értelemszerűen összetartozó területegységeken a munkafolyamatok elvégzése egyidejűleg történjen.

A keletkezett kertészeti hulladékot és egyéb szemetet az elszállítást követően legális hulladék lerakóhelyen kell elhelyezni és az ilyen módon történő elhelyezést a vonatkozó számla benyújtásával dokumentálni is kell.

2. melléklet

|  |  |
| --- | --- |
| **Zöldfelület kimutatás** | |
|  |  |
| **I. számú területkategória** | |
|  |  |
| **Kiemelt területek** | **Kezelt terület (m2)** |
|  |  |
| Erzsébet tér | **5 120** |
| Kapucinus tér | **5 088** |
| Szent István tér | **17 233** |
| Köztársaság tér | **1 058** |
| Polgármesteri Hivatal udvara | **800** |
| Bajcsy-Zs. u. | **3 760** |
| Wekerle S. u.-Szabadság tér-Mónus Illés u. e. | **10 764** |
| Deák F. u. körforgalomtól-OTP-ig | **2 613** |
| Dózsa Gy. u. (út és járda között) | **8 516** |
| Lamberg kastély udvar | **1 900** |
| Müvelődési ház udvara | **1 084** |
| KRESZ park | **6 288** |
| Rendelőintézet parkja | **12 533** |
| Táncsics u. eleje | **1 200** |
| Budai Nagy Antal tér | **5 145** |
| Vámos köz | **5 236** |
| Vasút u. | **70** |
| Lovarda u. | **242** |
| Szociális Alapszolgáltatási Központ udvara | **2 270** |
| **Összesen:** | **90 920** |
|  |  |
| **II. számú területkategória** | |
|  |  |
| **Belterjes területek** | **Kezelt terület (m2)** |
|  |  |
| Kossuth L. u. | **5 450** |
| Táncsics M. u. + a volt mentőállomás körül | **19 975** |
| Tábor u. eleje, vége + átjáró József A. u.- Kistábor u. | **13 000** |
| Kórház u. | **4 740** |
| Széchenyi u. | **7 410** |
| 81-es út-Deák F. u. felüljáró | **4 650** |
| Hunyadi u. játszótér | **8 590** |
| Vámos köz | **655** |
| Álmos vezér u., árkok, átjáró | **1 960** |
| Dózsa Gy. u. | **11 091** |
| Vértes u. zöldterületei | **27 620** |
| Hunyadi u. | **5 357** |
| Újlak u. | **3 822** |
| Cserhát u. | **6 735** |
| Velegi u. ltp. | **11 015** |
| Velegi út | **11 648** |
| Béke ltp. játszótér | **4 420** |
| Győri u. | **10 363** |
| Rákóczi u. átjáróval | **23 370** |
| Kodály u.-Dózsa Gy. u. közötti területek | **16 100** |
| Kodály ltp. | **8 000** |
| Árki u. | **9 195** |
| Körzeti Orvosi rendelők | **3 532** |
| Vasút u. | **550** |
| Árpád u. játszótér + gyalogos átjáró | **2 976** |
| Cserhát u. garázssor | **1 719** |
| Napsugár u. | **400** |
| Vásártér u. | **14 953** |
| Kölcsey u. | **4 700** |
| Hegyalja u. | **875** |
| Zrínyi u.-Gesztenyesor park | **8 134** |
| Hegy u. | **190** |
| Honvéd u.+ Petőfi átjáró | **973** |
| Nemes u., Mónus Illés u. | **7 990** |
| Perczel u. + templom melletti átjáró | **1 165** |
| Gizella u. | **765** |
| Május 1. u. vége | **350** |
| Bányász u. átjáró | **740** |
| Kiserdő u. átjáró | **898** |
| Béke ltp. Kisbéri út mellett Izraelita temetőig | **27 967** |
| Kert u. eleje, vége | **2 553** |
| Bányász u. eleje | **2 575** |
| Ifjúság u. | **398** |
| Szent Borbála u. közepe | **225** |
| Homoki temető mellett | **669** |
| Martinovics u. | **4 212** |
| Major u. | **1 472** |
| Wesselényi u. | **1 490** |
| Mikes K. u. | **8 840** |
| Felsődobos, Móri út, Kiserdő utca, Temető utcája | **5 655** |
| Felsődobos Műv. Ház | **1 430** |
| Futár u. | **675** |
| Bartó Béla u. | **7 388** |
| Kisfaludy u. | **430** |
| Csehát u. -Kodály Z. u. közötti zöldterület | **18 410** |
| Major u. -Wesselényi u. átjáró | **3 110** |
| Zrínyi u. 36. udvara | **965** |
| Vénhegyi u. | **688** |
| Bajcsy Zs. U. | **2 087** |
| Csókakői út | **535** |
| Alkotmány u. | **300** |
| Deák Ferenc u. a Vértes u-tól | **4 261** |
| Klapka u. | **3 136** |
| Vasútállomás u. | **4 974** |
| Béke u. átjáró | **172** |
| Lakatos u. | **3 977** |
| Móri SE | **30 000** |
| Dózsa Gy. U. 6. udvara | **728** |
| **Összesen:** | **405 398** |
|  |  |
| **III. számú területkategória** | |
|  |  |
| **Külterjes területek** | **Kezelt terület (m2)** |
|  |  |
| Budai Nagy Antal tér 3. udvara | **3 156** |
| Strand előtti közterület | **8 112** |
| Győri út a 81-es útig | **3 420** |
| Zrínyi utca vége | **17 920** |
| Felsődobos Fő u. | **9 000** |
| Ény-i Iparterület nem kiépített rész | **21 340** |
| Ény-i Iparterület kiépített rész | **26 350** |
| Ikarus út | **16 000** |
| Dózsa Gy. u. tűzéptelep mögött | **6 694** |
| Garázssor mögött | **8 358** |
| Csókakői út | **15 469** |
| Árki Puszta | **3 000** |
| Tímár puszta | **8 000** |
| Lakatos u. iparterület | **3 200** |
| Asztalos u. | **872** |
| Vásár tér, Lőtér melletti terület | **6 440** |
| Orgona u. vége | **624** |
| Tábor u.-Győri u. közötti szakasz a 055 hrsz.területtel | **1 816** |
| **Összesen:** | **159 771** |
| **Mindösszesen:I.+II.+III. területkategória** | **656 089** |
|  |  |

3. melléklet

|  |  |  |  |  |  |  |
| --- | --- | --- | --- | --- | --- | --- |
| Részletes díjtáblázat | | | | | | |
|  |  |  |  |  |  |  |
| **Kiemelten kezelendő területeken végzett munka díja** | | | | | | |
|  |  |  |  |  | | |
|  | Mennyiség |  | Feladat | Egységár |  | Összesen |
|  |  |  | megnev. | nettó |  | nettó |
| 1. Gyep |  |  |  |  |  |  |
|  | 85 415 | m2 | 1.1 | 3,00 | Ft/m2 | 256 245,00 |
|  | 85 415 | m2 | 1.3 | 1,00 | Ft/m2 | 85 415,00 |
|  | 85 415 | m2 | 1.4 | 4,00 | Ft/m2 | 341 660,00 |
|  | 85 415 | m2 | 1.5 | 0,10 | Ft/m2 | 8 541,50 |
|  | 85 415 | m2 | 1.6 | 2,00 | Ft/m2 | 170 830,00 |
| 2. Cserje |  |  |  |  |  |  |
|  | 2855 | m2 | 2.1 | 25,00 | Ft/m2 | 71 375,00 |
|  | 2855 | m2 | 2.2 | 45,00 | Ft/m2 | 128 475,00 |
|  | 390 | fm | 2.3 | 98,00 | Ft/fm | 38 220,00 |
|  | 2855 | m2 | 2.4 | 22,00 | Ft/m2 | 62 810,00 |
|  | 2855 | m2 | 2.5 | 2,00 | Ft/m2 | 5 710,00 |
|  | 2855 | m2 | 2.6 | 0,10 | Ft/m2 | 285,50 |
|  | 2855 | m2 | 2.7 | 22,00 | Ft/m2 | 62 810,00 |
| 3. Parkfa |  |  |  |  |  |  |
|  | 80 | db | 3.1 | 250,00 | Ft/db | 20 000,00 |
|  | 80 | db | 3.2 | 250,00 | Ft/db | 20 000,00 |
|  | 80 | db | 3.3 | 270,00 | Ft/db | 21 600,00 |
|  | 416 | db | 3.4 | 250,00 | Ft/db | 104 000,00 |
|  | 416 | db | 3.5 | 430,00 | Ft/db | 178 880,00 |
| 4. Rózsa |  |  |  |  |  |  |
|  | 2000 | m2 | 4.1 | 25,00 | Ft/m2 | 50 000,00 |
|  | 2000 | m2 | 4.2 | 85,00 | Ft/m2 | 170 000,00 |
|  | 2000 | m2 | 4.3 | 45,00 | Ft/m2 | 90 000,00 |
|  | 2000 | m2 | 4.4 | 25,00 | Ft/m2 | 50 000,00 |
|  | 2000 | m2 | 4.5 | 35,00 | Ft/m2 | 70 000,00 |
|  | 2000 | m2 | 4.6 | 2,00 | Ft/m2 | 4 000,00 |
|  | 2000 | m2 | 4.7 | 0,10 | Ft/m2 | 200,00 |
| 5. Virágágyak |  |  |  |  |  |  |
|  | 650 | m2 | 5.1.1 | 32,00 | Ft/m2 | 20 800,00 |
|  | 150 | m2 | 5.1.2 | 32,00 | Ft/m2 | 4 800,00 |
|  | 650 | m2 | 5.2.1 | 12,00 | Ft/m2 | 7 800,00 |
|  | 150 | m2 | 5.2.2 | 12,00 | Ft/m2 | 1 800,00 |
|  | 650 | m2 | 5.3.1 | 500,00 | Ft/m2 | 325 000,00 |
|  | 650 | m2 | 5.4.1 | 10,00 | Ft/m2 | 6 500,00 |
|  | 150 | m2 | 5.4.2 | 10,00 | Ft/m2 | 1 500,00 |
|  | 650 | m2 | 5.5.1 | 12,00 | Ft/m2 | 7 800,00 |
|  | 150 | m2 | 5.5.2 | 12,00 | Ft/m2 | 1 800,00 |
|  | 650 | m2 | 5.6.1 | 11,00 | Ft/m2 | 7 150,00 |
|  | 150 | m2 | 5.6.2 | 11,00 | Ft/m2 | 1 650,00 |
|  | 650 | m2 | 5.6.3 | 11,00 | Ft/m2 | 7 150,00 |
|  | 650 | m2 | 5.7 | 5,00 | Ft/m2 | 3 250,00 |
|  | 650 | m2 | 5.8.1 | 0,10 | Ft/m2 | 65,00 |
| 6. Nem szilárd burk. |  |  |  |  |  |  |
|  | 3530 | m2 | 6.1 | 8,00 | Ft/m2 | 28 240,00 |
|  | 3530 | m2 | 6.2 | 4,00 | Ft/m2 | 14 120,00 |
|  | 3530 | m2 | 6.3 | 12,00 | Ft/m2 | 42 360,00 |
|  | 3530 | m2 | 6.4 | 2,00 | Ft/m2 | 7 060,00 |
|  | 3530 | m2 | 6.5 | 0,10 | Ft/m2 | 353,00 |
| 7. Seprés |  |  |  |  |  |  |
|  | 1045 | m2 | 7.1 | 4,00 | Ft/m2 | 4 180,00 |
|  | 250 | m2 | 7.2 | 4,00 | Ft/m2 | 1 000,00 |
|  |  |  |  | |  |  |
| Összes | 90920 | m2 |  | nettó | Végössz.: | 2 505 435,00 |
| Összes | 90920 | m2 |  | bruttó | Végössz.: | 3 181 902,45 |
|  |  |  |  |  |  |  |
| **Belterjesen kezelendő területeken végzett munka díja** | | | | | | |
|  |  |  |  |  |  |  |
|  | Mennyiség |  | Feladat | Egységár |  | Összesen |
|  |  |  | megnev. | nettó |  | nettó |
| 1. Gyep |  |  |  |  |  |  |
|  | 373 040 | m2 | 1.1 | 3,00 | Ft/m2 | 1 119 120,00 |
|  | 373 040 | m2 | 1.3 | 1,00 | Ft/m2 | 373 040,00 |
|  | 373 040 | m2 | 1.4 | 4,00 | Ft/m2 | 1 492 160,00 |
|  | 373 040 | m2 | 1.5 | 0,10 | Ft/m2 | 37 304,00 |
|  | 373 040 | m2 | 1.6 | 2,00 | Ft/m2 | 746 080,00 |
| 2. Cserje |  |  |  |  |  |  |
|  | 500 | m2 | 2.1 | 25,00 | Ft/m2 | 12 500,00 |
|  | 500 | m2 | 2.2 | 45,00 | Ft/m2 | 22 500,00 |
|  | 210 | fm | 2.3 | 98,00 | Ft/fm | 20 580,00 |
|  | 500 | m2 | 2.4 | 22,00 | Ft/m2 | 11 000,00 |
|  | 500 | m2 | 2.5 | 2,00 | Ft/m2 | 1 000,00 |
|  | 500 | m2 | 2.6 | 0,10 | Ft/m2 | 50,00 |
|  | 500 | m2 | 2.7 | 22,00 | Ft/m2 | 11 000,00 |
| 3. Parkfa |  |  |  |  |  |  |
|  | 60 | db | 3.1 | 250,00 | Ft/db | 15 000,00 |
|  | 60 | db | 3.2 | 250,00 | Ft/db | 15 000,00 |
|  | 60 | db | 3.3 | 270,00 | Ft/db | 16 200,00 |
|  | 264 | db | 3.4 | 250,00 | Ft/db | 66 000,00 |
|  | 264 | db | 3.5 | 430,00 | Ft/db | 113 520,00 |
| 7. Seprés |  |  |  |  |  |  |
|  | 850 | m2 | 7.2 | 4,00 | Ft/m2 | 3 400,00 |
| 8. Játszóterek fenntartása |  |  |  |  |  |  |
|  | 882 | m2 | 8.1 | 12,00 | Ft/m2 | 10 584,00 |
|  | 126 | m2 | 8.2 | 65,00 | Ft/m2 | 8 190,00 |
|  |  |  |  | |  |  |
| Összes | 375398 | m2 |  | nettó | Végössz.: | 4 094 228,00 |
| Összes | 375398 | m2 |  | bruttó | Végössz.: | 5 199 669,56 |
|  |  |  |  |  |  |  |
| **Külterjesen kezelendő területeken végzett munka díja** | | | | | | |
|  |  |  |  |  | | |
|  | Mennyiség |  | Feladat | Egységár |  | Összesen |
|  |  |  | megnev. | nettó |  | nettó |
| 1. Gyep |  |  |  |  |  |  |
|  | 132 022 | m2 | 1.2 | 3,00 | Ft/m2 | 396 066,00 |
|  | 132 022 | m2 | 1.3 | 1,00 | Ft/m2 | 132 022,00 |
|  |  |  |  | |  |  |
| Összes | 132 022 | m2 |  | nettó | Végössz.: | 528 088,00 |
| Összes | 132 022 | m2 |  | bruttó | Végössz.: | 670 671,76 |
|  |  |  |  |  |  |  |
| **Munkadíjba nem számító egyéb költségek** | | | | | | |
|  |  |  |  |  |  |  |
| szállítás lerakódíjjal együtt | 1 | m3 |  | 5 715,00 | Ft/m3 | 5 715,00 |
| szállítás lerakódíj nélkül | 1 | m3 |  | 3 493,00 | Ft/m3 | 3 493,00 |
| szállítás óradíj | 1 | ó |  | 4 000,00 | Ft/ó | 4 000,00 |
| virágágyöntözés | 1 | m2 |  | 57,00 | Ft/m2 | 57,00 |
| cserepes futó muskátlik öntözése | 1 | db |  | 83,00 | Ft/db | 83,00 |
| fa és cserje öntözés | 1 | db/m2 |  | 210,00 | Ft/db/m2 | 210,00 |
| homok kiszedés géppel, elszállítással és lerakóhelyi díjjal együtt | 1 | m3 |  | 8 255,00 | Ft/m3 | 8 255,00 |
| homokozó feltöltése géppel, a homok árával és helyszínre szállításának díjával együtt | 1 | m3 |  | 9 398,00 | Ft/m3 | 9 398,00 |
| parkfák fenntartása – fatányér kapálása | 1 | db |  | 83,00 | Ft/db | 83,00 |
| parkfák fenntartása - víztányér készítése | 1 | db |  | 229,00 | Ft/db | 229,00 |
| rezsióradíj | 1 | ó |  | 1 588,00 | Ft/ó | 1 588,00 |
| parkfák állapot felmérése | 1 | db |  | 1 842,00 | Ft/db | 1 842,00 |